The End. (În fundal, pe acorduri de Brașoveancă, prietenii caterincoși și-au pus deja în gînd s-o fure pe mireasă, s-o ducă într-un club din Centrul Vechi și să-i facă poze la Arcul de Triumf, ceilalți invitați la nuntă se pregătesc pentru dansul pinguinului, iar ăia cu obligații, depinzînd de locație, întreabă pe ocolite cît o costa tacîmul, dacă darul se strigă sau se dă la plic, dar poate se dă la plic, totuși, că doar la țară se mai strigă, ce naiba!) Bun, acum să ne trezim puțin, dacă se poate! Doamnelor și domnilor, dragi părinți, rude, prieteni și cunoștințe absolut întîmplătoare de care am uitat imediat ce au dispărut din raza vizuală, ăia necăsătoriți nu-s părăsiți, dom’ne, într-un pustiu peste care se așterne întunericul, ba au o viață destul de interesantă, mulți dintre ei.